OBRAZLOŽITVENI MEMORANDUM

1. OZADJE PREDLOGA

Namen predloga je odpraviti sklicevanje na zootehniško zakonodajo Unije iz besedila direktiv Sveta 89/608/EGS, 90/425/EGS in 91/496/EGS.

2. REZULTATI POSVETOVANJ Z ZAINTERESIRANIMI STRANMI IN OCENA UČINKA

Opravljeno ni bilo niti posvetovanje z zainteresiranimi stranmi niti ocena učinka, saj predlagane spremembe izhajajo iz predloga uredbe Evropskega parlamenta in Sveta o izvajanju uradnega nadzora in drugih uradnih dejavnosti, da se zagotovi uporaba zakonodaje o živilih in krmi ter pravil o zdravstvenem varstvu živali, dobrobiti živali, zdravstvenem varstvu rastlin, rastlinskem razmnoževalnem materialu in fitofarmacevtskih sredstvih, ter o spremembi uredb (ES) št. 999/2001, 1829/2003, 1831/2003, 1/2005, 396/2005, 834/2007, 1099/2009, 1069/2009 in 1107/2009, uredb (EU) št. 1151/2012 in [COM(2013) 327] [Urad za publikacije: vstaviti številko Uredbe o določbah za upravljanje odhodkov v zvezi s prehransko verigo, zdravjem in dobrobitjo živali ter v zvezi z zdravjem rastlin in rastlinskim razmnoževalnim materialom] ter direktiv 98/58/ES, 1999/74/ES, 2007/43/ES, 2008/119/ES, 2008/120/ES in 2009/128/ES (uredba o uradnem nadzoru), ki jo je Komisija nedavno sprejela.

Navedena nova uredba naj bi razveljavila Uredbo (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali, ter direktive 89/608/EGS, 90/425/EGS, 91/496/EGS in 97/78/ES. Vključila naj bi tudi nekatera pravila iz Uredbe (ES) št. 882/2004 in iz navedenih direktiv s potrebnimi prilagoditvami. Vendar naj reja živali ne bi spadala na področje njene uporabe.

Zato je treba vključiti določbe o uradnem nadzoru nad plemenskimi živalmi v predlagano uredbo Evropskega parlamenta in Sveta o zootehniških in genealoških pogojih za trgovino s plemenskimi živalmi in njihovim zarodnim materialom ter njihov uvoz iz tretjih držav.

Vendar pa predlagana pravila odražajo pravila iz predloga Komisije za novo uredbo o uradnem nadzoru, o katerem trenutno razpravljata Evropski parlament in Svet. Da bi se preprečile nedoslednosti med besediloma in da bi se zagotovil usklajen pristop na področju nadzora, bo Komisija natančno spremljala razprave o teh dveh besedilih ter pravočasno pripravila potrebne predloge, s čimer bo zagotovila, da se določbe o uradnem nadzoru na področju zootehnike vključijo v prihodnjo uredbo o uradnem nadzoru.

3. PRAVNI ELEMENTI PREDLOGA

Zaradi pravne jasnosti in varnosti ter do razveljavitve direktiv 89/608/EGS, 90/425/EGS in 91/496/EGS z novo uredbo iz uvodne izjave (5) te direktive, je treba črtati sklicevanje na „zootehniško“ iz direktiv 89/608/EGS, 90/425/EGS in 91/496/EGS.

4. PRORAČUNSKE POSLEDICE

Jih ni.

2014/0033 (COD)

Predlog

DIREKTIVA EVROPSKEGA PARLAMENTA IN SVETA

o spremembi direktiv 89/608/EGS, 90/425/EGS in 91/496/EGS glede sklicevanja na zootehniško zakonodajo

(Besedilo velja za EGP)

EVROPSKI PARLAMENT IN SVET EVROPSKE UNIJE STA –

ob upoštevanju Pogodbe o delovanju Evropske unije, zlasti člena 42 in člena 43(2) Pogodbe,

ob upoštevanju predloga Evropske komisije[1],

po predložitvi osnutka zakonodajnega akta nacionalnim parlamentom,

ob upoštevanju mnenja Evropskega ekonomsko-socialnega odbora[2],

po pridobitvi mnenja Odbora regij[3],

v skladu z rednim zakonodajnim postopkom,

ob upoštevanju naslednjega:

(1) Direktiva Sveta 88/661/EGS z dne 19. decembra 1988 o zootehniških standardih, ki se uporabljajo za plemenske živali vrste prašič[4], Direktiva Sveta 89/361/EGS z dne 30. maja 1989 o čistopasemskih plemenskih ovcah in kozah[5], Direktiva Sveta 90/427/EGS z dne 26. junija 1990 o zootehniških in genealoških pogojih, ki urejajo promet s kopitarji znotraj Skupnosti[6], Direktiva Sveta 91/174/EGS z dne 25. marca 1991 o določitvi zootehniških in genealoških pogojev v prometu s čistopasemskimi živalmi in o spremembi direktiv 77/504/EGS in 90/425/EGS[7], Direktiva Sveta 94/28/ES z dne 23. junija 1994 o določitvi načel v zvezi z zootehniškimi in genealoškimi pogoji, ki veljajo za uvoz živali, njihovega semena, jajčnih celic in zarodkov iz tretjih držav, in o dopolnitvi Direktive 77/504/EGS o čistopasemskem plemenskem govedu[8] in Direktiva Sveta 2009/157/ES z dne 30. novembra 2009 o čistopasemskem plemenskem govedu[9] določajo zakonodajni okvir Unije za vzrejo čistopasemskega plemenskega goveda, prašičev, ovc, koz in enoprstih kopitarjev ter hibridnih plemenskih prašičev.

(2) Direktiva Sveta 89/608/EGS z dne 21. novembra 1989 o medsebojnem sodelovanju med upravnimi organi držav članic in sodelovanju med njimi in Komisijo, za zagotavljanje pravilnega izvajanja veterinarske in zootehniške zakonodaje[10] določa nekatere minimalne zahteve za sodelovanje in medsebojno pomoč med pristojnimi organi držav članic.

(3) Direktiva Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi[11] med drugim določa, da je treba na plemenskih živalih in proizvodih, namenjenih za trgovino znotraj Unije, opraviti zotehnične preglede.

(4) V skladu s členom 9 Direktive Sveta 94/28/ES se Direktiva Sveta 91/496/EGS z dne 15. julija 1991 o določitvi načel o organizaciji veterinarskih pregledov živali, ki vstopajo v Skupnost iz tretjih držav, in o spremembi direktiv 89/662/EGS, 90/425/EGS ter 90/675/EGS[12] in Direktiva Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav[13], uporabljata za uvoz v Unijo plemenskih živali ter njihovega semena, jajčnih celic in zarodkov, za katere se uporabljajo direktive 88/661/EGS, 89/361/EGS, 90/427/EGS, 91/174/EGS in 2009/157/ES.

(5) Komisija je nedavno sprejela predlog uredbe Evropskega parlamenta in Sveta o izvajanju uradnega nadzora in drugih uradnih dejavnosti, da se zagotovi uporaba zakonodaje o živilih in krmi ter pravil o zdravstvenem varstvu živali, dobrobiti živali, zdravstvenem varstvu rastlin, rastlinskem razmnoževalnem materialu in fitofarmacevtskih sredstvih, ter o spremembi uredb (ES) št. 999/2001, 1829/2003, 1831/2003, 1/2005, 396/2005, 834/2007, 1099/2009, 1069/2009 in 1107/2009, uredb (EU) št. 1151/2012 in [COM(2013) 327] [za Urad za publikacije: vstaviti številko Uredbe o določbah za upravljanje odhodkov v zvezi s prehransko verigo, zdravjem in dobrobitjo živali ter v zvezi z zdravjem rastlin in rastlinskim razmnoževalnim materialom] ter direktiv 98/58/ES, 1999/74/ES, 2007/43/ES, 2008/119/ES, 2008/120/ES in 2009/128/ES (uredba o uradnem nadzoru)[14]. Navedena nova uredba naj bi razveljavila Uredbo (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali[15], ter direktive 89/608/EGS, 90/425/EGS, 91/496/EGS in 97/78/ES. Vključila naj bi tudi nekatera pravila iz Uredbe (ES) št. 882/2004 in iz navedenih direktiv s potrebnimi prilagoditvami. Vendar naj reja živali ne bi spadala na področje njene uporabe.

(6) Komisija je Evropskemu parlamentu in Svetu predložila tudi predlog uredbe Evropskega parlamenta in Sveta o zootehniških in genealoških pogojih za trgovino s plemenskimi živalmi in njihovim zarodnim materialom ter njihov uvoz v Unijo[16].

(7) Za učinkovito uporabo pravil Unije o zootehniških in genealoških pogojih za trgovino s plemenskimi živalmi in njihovim zarodnim materialom ter za njihov uvoz v Unijo iz navedene uredbe so bile v navedeni uredbi z ustreznimi prilagoditvami določene določbe o uradnem nadzoru nad plemenskimi živalmi in splošna pravila o upravni pomoči in sodelovanju, ki so podobne tistim iz naslova IV Uredbe (ES) št. 882/2004.

(8) Zaradi pravne jasnosti in varnosti ter do razveljavitve direktiv 89/608/EGS, 90/425/EGS, 91/496/EGS in 97/78/ES z novo uredbo iz uvodne izjave (5) te direktive, je treba črtati sklicevanje na „zootehniško“ iz direktiv 89/608/EGS, 90/425/EGS in 91/496/EGS, medtem ko takšna sprememba ni potrebna za Direktivo 97/78/ES.

(9) Direktive 89/608/EGS, 90/425/EGS in 91/496/EGS bi bilo zato treba ustrezno spremeniti.

(10) V skladu s Skupno politično izjavo z dne 28. septembra 2011 držav članic in Komisije o obrazložitvenih dokumentih[17] se države članice zavezujejo, da bodo v upravičenih primerih obvestilu o ukrepih za prenos priložile enega ali več dokumentov, v katerih se pojasni razmerje med sestavnimi elementi direktive in ustreznimi deli nacionalnih instrumentov za prenos. Zakonodajalec meni, da je posredovanje takšnih dokumentov v primeru te direktive upravičeno –

SPREJELA NASLEDNJO DIREKTIVO:

Člen 1 Spremembe Direktive 89/608/EGS

Direktiva Sveta 89/608/EGS se spremeni:

(1) v naslovu se črtata besedi „in zootehniške“;

(2) v členu 1 se črtata besedi „in zootehniške“;

(3) druga alinea člena 2(1) se črta;

(4) v prvi alinei člena 4(1) se črtata besedi „in zootehniške“;

(5) v členu 5(1) se črtata besedi „in zootehniške“;

(6) v členu 7 se črtata besedi „in zootehniške“;

(7) v uvodni izjavi člena 8(2) se črtata besedi „in zootehniško“;

(8) v točki (b) člena 8(2) se črtata besedi „in zootehniško“;

(9) v prvi alinei člena 9(1)(a) se črtata besedi „in zootehniško“;

(10) v členu 9(2) se črtata besedi „in zootehniško“;

(11) v uvodni izjavi člena 10(1) se črtata besedi „ali zootehniškimi“;

(12) v členu 10(3) se črtata besedi „ali zootehniško“;

(13) v uvodni izjavi člena 11 se črtajo besede „ali Stalnega odbora za zootehniko“;

(14) v prvi alinei člena 15(2) se črtata besedi „in zootehniško“.

Člen 2 Spremembe Direktive 90/425/EGS

Direktiva Sveta 90/425/EGS se spremeni:

(1) v naslovu se črtata besedi „in zootehničnih“;

(2) v členu 1 se črta drugi odstavek;

(3) v členu 2 se črta točka 2;

(4) v členu 3(1) se drugi pododstavek točke (d) nadomesti z naslednjim:

„Ta spričevala ali dokumenti, ki jih je izdal uradni veterinar, pristojen za gospodarstvo, center ali organizacijo porekla, morajo spremljati živali in proizvode do njihovega namembnega kraja.“;

(5) Člen 4 se spremeni:

(a) v točki (a) odstavka 1 se črtata besedi „ali zootehnične“;

(b) v odstavku 3 se črtata besedi „ali zootehnične“;

(6) člen 19 se črta;

(7) v Prilogi A se črta poglavje II.

Člen 3 Spremembe Direktive 91/496/EGS

V Direktivi 91/496/EGS se v členu 12(5) črtata besedi „in zootehniške“.

Člen 4 Prenos

Države članice sprejmejo zakone in druge predpise, potrebne za uskladitev s to direktivo do prvega dne osemnajstega meseca po datumu iz člena 5. Komisiji takoj sporočijo besedilo navedenih pravnih aktov.

Države članice se v sprejetih pravnih aktih sklicujejo na to direktivo ali pa sklic nanjo navedejo ob njihovi uradni objavi. Države članice določijo način tega sklicevanja.

Člen 5 Začetek veljavnosti

Ta direktiva začne veljati dvajseti dan po objavi v Uradnem listu Evropske unije.

Člen 6 Naslovniki

Ta direktiva je naslovljena na države članice v skladu z določbami Pogodb.

V Bruslju,

Za Evropski parlament Za Svet

Predsednik Predsednik

[1] UL C […], [dd/mm/llll], str. […].

[2] UL C […], [dd/mm/llll], str. […].

[3] UL C […], [dd/mm/llll], str. […].

[4] UL L 382, 31.12.1988, str. 36.

[5] UL L 153, 6.6.1989, str. 30.

[6] UL L 224, 18.8.1990, str. 55.

[7] UL L 85, 5.4.1991, str. 37.

[8] UL L 178, 12.7.1994, str. 66.

[9] UL L 323, 10.12.2009, str. 1.

[10] UL L 351, 21.12.1989, str. 34.

[11] UL L 224, 18.8.1990, str. 29.

[12] UL L 268, 24.9.1991, str. 56.

[13] UL L 24, 30.1.1998, str. 9.

[14] COM(2013) 265.

[15] UL L 165, 30.4.2004, str. 1.

[16] COM(2014) 5.

[17] UL C 369, 17.12.2011, str. 14.